open-index/open-wikipedia-markdown huggingface dataset:
אלין סולימנוב

**אלין אמין אוגלו סולימנוב** (באזרית: **Elin Emin oğlu Süleymanov**) הוא דיפלומט אזרי. משמש כשגריר אזרבייג'ן בממלכה המאוחדת, ולשעבר כשגריר בארצות הברית.

## ראשית חייו
סולימנוב נולד בבאקו, אזרבייג'ן. הוא סיים תואר ראשון בגאוגרפיה מאוניברסיטת באקו ב-1989, בגאוגרפיה פוליטית מאוניברסיטת מוסקבה ברוסיה ב-1992, ותואר שני במנהל ציבורי מאוניברסיטת טולדו באוהיו ב-1994. לפני למשרד החוץ, עבד בנציבות האו"ם לפליטים באזרבייג'ן ובמכון לחקר מדיה פתוחה בפראג בין השנים 1995–1997.

## קריירה
לאחר שעבד כמזכיר בשגרירות אזרבייג'ן בוושינגטון די.סי., שימש כיועץ בכיר במשרד החוץ של המנהל הנשיאותי של אזרבייג'ן. ב-14 בנובמבר 2005 מינה נשיא אזרבייג'ן אילהם אלייב את סולימנוב ל"שליח בעל סמכות" בלוס אנג'לס, קליפורניה. ב-26 באוקטובר 2011 מונה סולימנוב לשגריר אזרבייג'ן בארצות הברית. עשר שנים לאחר מכן הוא מונה לשגריר בממלכה המאוחדת.

## קישורים חיצוניים

## הערות שוליים

קטגוריה:בוגרי אוניברסיטת טולדו
קטגוריה:בוגרי אוניברסיטת מוסקבה
קטגוריה:שגרירי אזרבייג'ן
קטגוריה:שגרירים בארצות הברית
קטגוריה:שגרירים בממלכה המאוחדת
קטגוריה:ילידי 1970
בך לא נוגע

**בך לא נוגע** הוא שיר של הזמרת הישראלית יהודית רביץ. השיר נכתב והולחן על ידי דן תורן, ועובד והופק בידי רן שם טוב ויובל שפריר. השיר יצא לאור בשנת 2000 כחלק מאלבום האולפן העשירי של יהודית רביץ, "געגוע".

## רקע ויצירה
את השיר כתב דן תורן בעקבות האינתיפאדה השנייה, בליל ה-12 באוקטובר 2000, כמה שעות לאחר הלינץ' ברמאללה. לדבריו, אותם אירועים גרמו לן להרהר בנושאים המפחידים ילדים, שכן באותה עת היו ילדים קטנים גם לו וגם לזמרת הישראלית יהודית רביץ, שעבדה על אלבום האולפן העשירי שלה, "געגוע". השיר עובד והופק בידי רן שם טוב ויובל שפריר וקטע התזמורת עובד בידי אילן מוכיח.

## הוצאה לאור
השיר יצא לאור לראשונה בשנת 2000 כחלק מהאלבום "געגוע". בספטמבר 2001 יצא לאור כחלק מאלבום ההופעה של יהודית רביץ עם התזמורת הפילהרמונית הישראלית, "יהודית רביץ והפילהרמונית", בשנת 2002 כחלק מאלבום ההופעה של דן תורן, "עוד סיבוב", ובשנת 2008 יצא לאור כחלק מאלבום ההופעה של רביץ, "באה מאהבה – קיסריה 2008",

## וידאו קליפ
הווידאו קליפ של השיר בוים על ידי דן תורן ונראית בו רביץ שרה כשהיא צועדת עם עגלת תינוק בשדרות רוטשילד בתל אביב.

## ניתוח מוזיקלי
השיר מתחיל בתיאור פחדים נפוצים בקרב ילדים; דובים ביער והמפלצת מלוך נס. בבית השני מתוארים פחדים מדברים אמיתיים כגון מלחמת קוסובו ומחלת האיידס אשר תוארה במשפט .

## ביצועים וגרסאות כיסוי על רקע מגפת הקורונה
בתחילת שנות העשרים של המאה העשרים ואחת השיר נהנה מרלוונטיות מחודשת לאור מגפת הקורונה, בעקבות השורה העוסקת ב"חיידק". לאחר ארבע שנים שלא שרה בציבור, במרץ 2020, ביצעה יהודית רביץ את השיר כשבסופו הוסיפה את השורה "בך, ובך, ובכם, ובנו – לא נוגע".

ב-9 בספטמבר 2020 יצאה לאור גרסת כיסוי של השיר שבוצעה על ידי הזמרים קרן פלס ואלון עדר, בעיבוד והפקה של גלעד שמואלי, כחלק מאלבום הקאברים "צו השעה – צו ראשון". גל אוחובסקי מ"מאקו" כתב כי גרסה זו עומדת בכבוד מול המקור.

## מצעדים שנתיים

## הערות שוליים

קטגוריה:האינתיפאדה השנייה בתרבות
ויליאם פיין

**ויליאם בילס פיין** (באנגלית: **William Bliss Pine**; 30 בדצמבר 1877 – 25 באוגוסט 1942) היה פוליטיקאי אמריקאי שייצג את אוקלהומה ב.

## ביוגרפיה
פיין נולד באילינוי אך בהמשך עבר לקנזס ולבסוף לאוקלהומה ב-1904, שם היה לאיש עסקים וליצרן נפט. לאחר סיום לימודיו היסודיים עבד פיין כמורה. ב-1924 נבחר לסנאט מטעם המפלגה הרפובליקנית והחליף את רוברט ל. אוון הדמוקרטי. ב-1930 ניסה להיבחר שוב לסנאט אך הובס בבחירות על ידי תומאס גור.

ב-1934 ניסה להתמודד על משרת מושל אוקלהומה, אך נכשל. הוא ניסה להתמודד שוב לסנאט ב-1942 אך נפטר לפני הבחירות.

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:חברי הסנאט של ארצות הברית מאוקלהומה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1877
קטגוריה:אמריקאים שנפטרו ב-1942
אי גאות

[300px|ממוזער|[לינדספרן, אנגליה, בגאות נמוכה]]
**אי גאות** (באנגלית: **Tidal Island**) הוא אי סמוך חוף שהופך לחצי אי לסירוגין בהתאם למחזוריות הגאות והשפל.

איי גאות מתחברים ליבשה במצר יבשה באופן טבעי כאשר מפלס הים נמצא בשפל, כשמפלס הים עולה בגאות הם חוזרים להיות איים. בשל הייחודיות של התופעה, נחשבו איים אלו כאתרים קדושים בתקופות קדומות ובהרבה מקרים ניתן למצוא בהם אתרי פולחן דתיים, כך לדוגמה באי גבעת סנט מייקל ובמון-סן-מישל. במקרים רבים, איי גאות כוללים כביש גישה או 'שביל מורם' (Causeway) שבעצמו מוצף לסירוגין ומאפשר גישה לאי רק בשעות מסוימות לאורך היום.

## איי גאות נבחרים

Mont Saint Michel Normandy.jpg|מון-סן-מישל, צרפת
L'île Madame vue aérienne.jpg|אי הגבירה, צרפת
GU020, Lihou.jpg|ליהו, גרנזי
1 st michaels mount 2017.jpg|גבעת סנט מייקל, אנגליה
Ap Lei Pai viewed from the Tombolo.jpg|אפ לאי פאי, הונג קונג


13-09-29-nordfriesisches-wattenmeer-RalfR-15.jpg|האי ניוורק בים ואדן, גרמניה
Sheep Island, off Walney Island - geograph.org.uk - 5496365.jpg|האי שיפ, אנגליה
Lindisfarne Castle (2) - geograph.org.uk - 3471039.jpg|לינדספרן, אנגליה
Eilean Donan aerial.jpg|איילין דונן, סקוטלנד
Charles Island Tombolo Connecticut 337 AD.jpg|אי צ'ארלס, קונטיקט, ארצות הברית


## קישורים חיצוניים

* 
* 
* 

*
קטגוריה:איים לפי סוג
יוסף נסראלדין

**יוסף נסראלדין** (25 בדצמבר 1942 – 10 באוגוסט 2021) היה איש עסקים ופעיל ציבור דרוזי-ישראלי, מייסד התנועה הדרוזית הציונית ויזם חברתי.

## ביוגרפיה
נסראלין נולד בכפר דאלית אל-כרמל בשנת 1942. התחנך בבית הספר החקלאי 'כדורי' בין השנים 1959–1962.

שימש כמנהל במפעלי הטקסטיל 'גיבור' בדאלית אל-כרמל, כפר סבא וקריית שמונה. בהמשך דרכו, הקים מרכז מסחרי הנושא את שמו, הכולל תחנת דלק, סניף מקדונלד'ס וחנויות נוספות.

### פעילות ציבורית
בשנת 1975 הקים את התנועה הדרוזית הציונית, שמטרתה לחזק את הקשר בין העדה הדרוזית לעם היהודי ולקדם את מעמד העדה הדרוזית בישראל.במסגרת פעילות התנועה, חולקו במשך 45 שנים אלפי מלגות לסטודנטים דרוזים.

יוסף נסראלדין הקים את פרויקט "ברית חיים", שפעל לקירוב לבבות בין בני נוער יהודים ודרוזים באמצעות מפגשים והיכרות הדדית. במשך ארבעים שנה הרצה בישראל ובתפוצות על הקשר הדרוזי-יהודי ועל חשיבות שילוב העדה הדרוזית בחיי מדינת ישראל.

יוסף נסראלדין הגה את המשפט: "מדינת ישראל היא המדינה הכי טובה לעם הדרוזי והעם הדרוזי הוא החבר הכי טוב לעם היהודי בישראל"

בשנת 2002 זכה באות הסבלנות על פועלו לשוויון ואחווה בין הדרוזים והיהודים. האות הוענק לו על ידי נשיא המדינה משה קצב.

ב-2016 זכה נסראלדין באות הנשיא למתנדב על פועלו בתנועה הדרוזית הציונית מנשיא המדינה ראובן ריבלין.

שמו של נסראלדין אף נרשם בספר הזהב של הקרן הקיימת לישראל.

חיבר את הספר "ברית חיים לנצח", המתעד את סיפור חייו ופעילותו הציבורית.

## חיים אישיים
התגורר בדאלית אל-כרמל. היה נשוי ואב לארבעה ילדים יואל, כרמל, כרמלה וענן.

יוסף נסראלדין נפטר ב-10 באוגוסט 2021.

## הנצחה
זכרו של נסראלדין מונצח במספר מקומות.

סלון ביתו בדאלית אל-כרמל הוסב לאולפנה לפעילות ציונית הפעילה לאורך השנה. ספרייה דיגיטלית על שמו נפתחה בבית ספר בכפר עוספיא, ובעיר הרצליה נחנכה כיכר על שמו.

בנוסף כאמור, שמו מונצח בספר הזהב.

## קישורים חיצוניים
* 

## הערות שוליים

קטגוריה:דרוזים ישראלים
קטגוריה:אנשי עסקים ישראלים
קטגוריה:ישראלים שנולדו ב-1942
קטגוריה:ישראלים שנפטרו ב-2021
פיקוד דרום של צי ארצות הברית

**פיקוד דרום של צי ארצות הברית** (באנגלית: **United States Naval Forces Southern Command** או בקיצור: **USNAVSO**) הוא הכוח הימי בפיקוד דרום של ארצות הברית (USSOUTHCOM). אזורי הפעילות של הפיקוד כוללים את דרום אמריקה, מרכז אמריקה, האיים הקריביים והמים הסובבים את אזורים אלו. מטה הפיקוד ממוקם בתחנת הצי מייפורט שבפלורידה.

הכוחות שהרכיבו את הפיקוד פעלו עוד ב-1942 במהלך מלחמת העולם השנייה. ביוני 1958 הוקם הצי האטלנטי האמריקאי (COMSOLANT) במפקדה בבסיס הצי שבטרינידד והועבר לפוארטו ריקו ב-1973. פיקוד הדרום של כוחות הצי הוקם במתכונתו הנוכחית בפברואר 2000 ובסיסו המרכזי שכן בפוארטו ריקו, אשר בתחילת 2004 עבר לתחנת הצי לפלורידה.

## קישורים חיצוניים

## הערות שוליים

קטגוריה:יחידות צי ארצות הברית
קטגוריה:פיקוד דרום של ארצות הברית
ריטה פנהי

**ריטה פנהי** (באנגלית: **Rita Panahi**; נולדה ב-1976) היא פרשנית פוליטית אוסטרלית ממוצא איראני. היא בעלת טור ב-Herald Sun, בבעלות ניוז קורפ אוסטרליה, היא מנחה של The Rita Panahi Show, Lefties Losing It ו-The Friday Show ב-Sky News Australia והיא תורמת ל-Sunrise on the Seven Network. בנוסף היא פרשנית ברדיו ב-3AW ו-2GB. דעותיה שמרניות וימניות.

## ביוגרפיה
ריטה נולדה ב-פיין בלאף, ארקנסו, ארצות הברית להורים איראנים. אמה הייתה מיילדת, ואביה היה מהנדס חקלאות. המשפחה חזרה לאיראן בינקותה, התגוררה על החוף ועברה לטהרן ב-1979. אמה עבדה בבית חולים הקשור לשאה בזמן המהפכה האיראנית.

פנהי תיארה את הוריה כ"מוסלמים רגועים שלא היו פוליטיים במיוחד". עם זאת, משפחתה הפכה למטרה עבור הממשל הקיצוני-איסלאמיסטי השיעי של האייתוללה ח'ומייני. ב-1984 הם התקבלו על ידי אוסטרליה כפליטים ולאחר מכן חיו במלבורן.

פנהי עבדה בבנקאות בזמן שלמדה באוניברסיטת מונש, למדה לתואר ראשון במנהל עסקים ומימון. היא הצטרפה למפלגת הלייבור האוסטרלית והתנדבה במערכת הבחירות של 1996. פנהי עבדה כבנקאית אישית ב-Colonial Mutual והייתה מנהלת הסניף הצעירה ביותר בתולדות החברה. יש לה ילד עם אב לא ידוע שנולד ב־2016 והיא מגדלת אותו כחד הורית.

כשהייתה בשנות ה-30 לחייה השלימה תואר שני במנהל עסקים מאוניברסיטת סווינבורן.

## קריירה תקשורתית
פנהי כתבה בתחילה לעיתון היומי החינמי לנוסעים mX, וכתבה מדור רכילות ספורט שבועי. הטור שלה נקלט לשנה שנייה ועד שנת 2007 היא התארחה קבוע בתחנת הרדיו AM ספורט SEN. בספטמבר 2007, פנהי החלה לעבוד עבור ה-Herald Sun, שפורסם על ידי ה-Herald and Weekly Times (HWT), חברה בת של News Corp Australia. פנהי גם אורחת קבועה ב-Sky News Australia וב-Sunrise ברשת Seven. בנוסף היא פרשנית רדיו ב-3AW ו-2GB.

במרץ 2018, פנהי החלה לארח את "תוכנית שישי" ב-Sky News Live.

## דעות
פנהי תוארה כשמרנית וימנית. לעומת זאת, היא תוארה כמתקדמת באופן 'מפתיע' בכמה נושאים חברתיים. בכתבה עבור SBS, מרגרט סימונס ציינה שפנהי שונאת הומופוביה וטענה בעד שנשים בוחרות באמהות חד הורית, כפי שעשתה.

פנהי מוקיעה את אנשי השמאל הפרוגרסיבי המגדירים את אוסטרליה כבעלת גזענות מערכתית.

בינואר 2017, פנהי עודדה על ידי מייקל קרוגר לעמוד לבחירה המוקדמת של המפלגה הליברלית בציבור הבוחרים של המדינה הוויקטוריאנית של פרנקסטון.

פנהי היא אתאיסטית.

### פוליטיקה בארצות הברית
לקראת הבחירות לנשיאות ארצות הברית ב-2020, פנהי טענה כי בעוד שיש לה כמה חילוקי דעות והסתייגויות לגבי דונלד טראמפ, היא העדיפה את בחירתו מחדש וטענה שניצחון של טראמפ יועיל יותר לביטחון הלאומי של אוסטרליה על פני נשיאות ביידן. בנוסף היא האשימה את התקשורת בהתעלמות מכוונת מהגידול בתמיכה בשחורים, הומואים והיספנים בטראמפ כדי להאשים אותו בגזענות.

## קישורים חיצוניים

* The Rita Pahahi Show Podcast, Sky News אוסטרליה
* "הטור של ריטה פנהי", הראלד סאן
* , ראיון ריטה פנהי ב-2016 עם דייב רובין

## הערות שוליים

קטגוריה:אתאיסטים אוסטרלים
קטגוריה:אמריקאים ממוצא אוסטרלי
קטגוריה:עיתונאיות אוסטרליות
קטגוריה:אוסטרליות שנולדו ב-1976
קטגוריה:אוסטרלים שנולדו ב-1976
בואי נעשה לנו חג

"**בואי נעשה לנו חג**" הוא שיר בביצוע יגאל בשן ותיקי דיין. את השיר כתב יענקל'ה רוטבליט, הלחין בשן ועיבדו דודי רוזנטל, בני וילנר, מאיר סלומון, ז'אן פול זימבריס ובשן עצמו.

## רקע
יגאל בשן ותיקי דיין הקליטו את השיר בשנת 1975 כחלק מהמופע של דיין "שלכם לשעה קלה". באותה שנה הקליט בשן את השיר לבדו עבור אלבומו "יגאל בשן וחברים טובים", אך הגרסה שצעדה במצעדים הייתה הדואט של בשן ודיין. השיר בביצועם הוצג כמועמד למצעדי הפזמונים השבועיים של הגל הקל ב־19 במרץ 1975, והגיע בשיאו למקום השני במצעד (3.6.1975). בסך הכול צעד השיר 11 שבועות, עד 24 ביוני, ובמצעד השנתי תשל"ה (1975) של התחנה דורג במקום ה־23.

## בתרבות
ב-1976 יצא בשן במופע הנושא את שם השיר ביחד עם יהודה ברקן. בשנת 2000 נוצר קליפ לשיר בבימוי יסמין הדס-ליפשיץ, בסמוך ליציאת אוסף השירים של בשן בשנת 2001.

בשנת 2001 ליווה השיר את מסע ההתרמות "שירותרום 20". בשנים 2008–2009 השיר ליווה את קמפיין החגים של רשת "שופרסל". בספטמבר 2009 ליווה השיר את מסע הפרסום של עמותת 'לתת' לראש השנה.

בשנת 2019, הופק אלבום המחווה לשירי יגאל בשן, "אם הייתי שר לך - שרים יגאל בשן" בהפקת גיא מנטש ויהל דורון, ובו ביצעו שלישיית מה קשור גרסת כיסוי לשיר.

## קישורים חיצוניים
* **[https://www.nli.org.il/he/items/NNL_MUSIC_AL997009938510805171/NLI בואי נעשה לנו חג]**, באתר הספרייה הלאומית
* **[https://pizmonet.co.il/wiki/בואי_נעשה_לנו_חג#cite_note--0 בואי נעשה לנו חג]**, באתר פזמונט
* 
* בואי נעשה לנו חג - מאחורי השירים, באתר הרשמי של יגאל בשן
* אקורדים לשיר בואי נעשה לנו חג, באתר Tab4u

#### ביצועים
* 
* 
* 
* 
* 

## הערות שוליים

קטגוריה:שירי יגאל בשן
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי יגאל בשן
קטגוריה:שירי חגים ומועדים
קטגוריה:סינגלים בהוצאת הד ארצי
הצבא הלאומי של סורינאם

**הצבא הלאומי של סורינאם** (בהולנדית: **Surinaams Nationaal Leger**) הוא הכוח המזוין של רפובליקת סורינאם האחראי לשימור ריבונותה וביטחונה של הרפובליקה כמו גם סיוע לאומי לרשויות המדינה וסיוע בביטחון פנים.

## היסטוריה

נקודות ציון לאורך ההיסטוריה של הצבא:
* הצבא הוקם עם קבלת העצמאות ב-1975 ועל בסיס יחידות ביטחון הולנדיות שפעלו עד אז בקולוניה.
* ב-25 בפברואר 1980 נערך הפיכה צבאית שהעמידה למשך 11 שנה משטר צבאי שביצע מספר פשעים כלל טבח ולאחריו ממשל דמוקרטי שיערוך רפורמות מקיפות בצבא בסיוע ארצות הברית הולנד.
* ב-1982 הוקמה זרוע אוויר
* בין השנים 1986 ל-1992 נערכה במזרח המדינה מלחמת אזרחים בין הצבא למחתרות של מיעוטים ילידים ואפרו-אמריקאים.
* בנוסף צבא סורינאם של חיילים למשימות בינלאומיות מעבר לים.
## ארגון ומבנה
הנשיא מוגדר כמפקד העליון הנעזר בשר הממונע על משרד הביטחון בעוד תחתם העומד בראש הצבא (הדרג המקצועי) הוא הרמטכ"ל
בצבא הלאומי משרתים כ-2,500 חיילים מקצועיים ביחידות הבאות:
* זרוע יבשה
** גדוד חי"ר
** יחידת משטרה צבאית
** יחידת כוחות מיוחדים
** יחידת תמיכה וסיוע
* זרוע ימית
** חיל ים
** משמר החופים - משמש בעיקר לשיטור ולוחמה בפשיעה בסיוע יחידות מגיאנה וגיאנה הצרפתית (איתם הוא חתות על הסכם שיתוף פעולה)
* זרוע אוויר - משמש בעיקר לסיור ושיטור ומפעיל שלושה מסוקי Aerospace Alouette III החמושים במקלע כבד.
מרבית שיתוף הפעולה, הציוד הצבאי והאימונים מגיעים מהמדינות: הולנד, ארצות הברית, צרפת, סין וברזיל.

## קישורים חיצוניים

## הערות שוליים

קטגוריה:אמריקה הדרומית: צבא וביטחון
קטגוריה:סורינאם
פיקוד אירופה ואפריקה של צי ארצות הברית

**פיקוד אירופה ואפריקה של צי ארצות הברית** (באנגלית: **United States Naval Forces Europe and Africa**, או בקיצור **NAVEUR-NAVAF**) הוא כוח צבאי הכפוף לצי ארצות הברית של פיקוד אירופה ולפיקוד אפריקה. לפני 2020 הפיקוד כונה גם כ**כוחות הצי של ארצות הברית אירופה – כוחות הצי אפריקה** ולעיתים כונתה **ככוחות הצי של ארצות הברית אירופה – אפריקה**.

מטה הפיקוד ממוקם בסיס התמיכה הימית נאפולי שבאיטליה בשיתוף למטה הצי השישי של ארצות הברית. מפקד הפיקוד הוא אדמירל ג'ורג' ויקוף, המשמש גם כמפקד מפקדת כוחות נאט"ו בנאפולי.

## היסטוריה
הנוכחות המוקדמת ביותר של כוחות הצי האמריקאי באירופה הייתה טייסת הים התיכון והטייסת האירופית בעקבות מלחמת האזרחים האמריקאית. כוחות אלו שולבו כחלק מהצי הצפון-אטלנטי ב-1906. בשנת 1917, **כוחות הצי של ארצות הברית הפועלים במימי אירופה** התפתחו כפיקוד בהנהגת האדמירל וויליאם ס. סימס כחלק ממעורבות ארצות הברית במלחמת העולם הראשונה. הכפופים העיקריים לו היו האדמירלים העורפיים הנרי ב' ווילסון בצרפת ואלברט פ' ניבלאק שבגיברלטר. לאחר סיום המלחמה, הוקם מטה באיסטנבול ב-1919.

בתקופה בין שתי מלחמות העולם הפיקוד היה פעיל בעצימות נמוכה, והוא חזר לפעילות רבה יותר במלחמת העולם השנייה. הפיקוד סייע גם בתכנון והכנת הפלישות לצפון אפריקה ולצרפת. עד 1944 הוקם המטה בכיכר גרוונר שבמרכז לונדון. הבניין פונה רק על ידי חיל הים כאשר המפקדה עברה לאיטליה ב-2009. בתקופה זו הצי שפעל במימי אירופה הורכב מאוניית מערכה אחת, שתי סיירות, נושאת מטוסים ושש משחתות.

בסתיו 1945 הושלם תפקידו הראשי של הצי האמריקני במדינות הכבושות; חילות הים של מדינות הציר פורקו מנשקם, התחמושות אותרו ופורקו, ונמלים נפתחו מחדש לפעילות. בשנים 1946-1956 פעל כוח צפון אירופי של חמש עד שש ספינות (שייטות ומשחתות). כוח הפיקוד פעל בטורקיה על רקע משבר המצרים הטורקיים ב-1946–1948.שמאל|ממוזער| USS ''בולטימור''

כיום שטח הפיקוד מכסה כמחצית מהאוקיינוס האטלנטי, מהקוטב הצפוני ועד אנטארקטיקה; כמו גם הים האדריאטי, הים הבלטי, ים ברנץ, הים השחור, הים הכספי, הים התיכון והים הצפוני. הפיקוד מכסה את כל רוסיה, אירופה וכמעט את כל יבשת אפריקה. הוא מקיף 105 מדינות עם אוכלוסייה משולבת של יותר ממיליארד בני אדם וכולל קרקע המשתרעת על פני יותר מ-14 מיליון מיילים רבועים.

## קישורים חיצוניים

## הערות שוליים

קטגוריה:פיקוד אירופה של ארצות הברית
קטגוריה:יחידות צי ארצות הברית
TV 8 (מולדובה)

**TV 8** הוא ערוץ טלוויזיה פרטי שפועל במולדובה ומשדר ברומנית ורוסית. הערוץ משדר 24 שעות ביממה.

## היסטוריה
הערוץ החל לשדר במרץ 2006 בשם "TV 7" תוך התבססות על תוכניות של ערוץ רוסי NTV. בסוף אפריל התווספו תוכניות חדשות ברומנית. ב-14 במאי החלו שידורי תוכנית בידור בתחום בישול. בהמשך התווספו תוכניות נוספות.

ב-דצמבר 2013 הערוץ שידר סרט תיעודי על מצב בטרנסניסטריה. חלק מפוליטיקאים ציינו שסרט פוגע במדיניות של מולדובה בתחום וכולל אזכור עובדות לא בדוקות. ביולי 2014 שידורי הערוץ הופסקו בהוראת השלטונות אך חודשו לאחר הפסקה קצרה.

החל משנת 2017 הערוץ החל לשדר תחת שם "TV 8" תוך שינוי בעלות על הערוץ.

בהתאם לסקר נערך בשנת 2019 הערוץ נחשב לאמין במיוחד בתחום החדשות ופוליטיקה

בשנים 2018–2020 הערוץ זכה במספר פרסים.

בין התוכניות המרכזיות של הערוץ הייתה תוכנית פוליטית של נטליה מורארי.  בספטמבר 2021 סביב התוכנית החלו מהומות ומורארי עזבה את הנהלת הערוץ. התוכנית הורדה מלוח השידורים תוך ציון שהדבר בוצע משיקולים ענייניים וללא לחץ השלטונות (זאת בניגוד להודעת מורארי). 

## קישורים חיצוניים
* 

## הערות שוליים

קטגוריה:מולדובה: תרבות
קטגוריה:ערוצי טלוויזיה
כנף הנחתים הראשונה

**כנף הנחתים הראשונה** (באנגלית: **1st Marine Aircraft Wing**) היא יחידת תעופה של חיל הנחתים של ארצות הברית המשמשת כרכיב הלחימה האווירי של כוח המשלוח הימי השלישי. מטה הכנף נמצא במחנה פוסטר שבאי אוקינאווה שביפן. האגף, הכנף החלה לפעול ב-1940, ופעלה באופן משמעותי במהלך מלחמת העולם השנייה, מלחמת קוריאה ומלחמת וייטנאם.

## היסטוריה
שמאל|ממוזער|200x200 פיקסלים| מטוס F4U
בסוף 1940 הקונגרס אישר הקמת צי אווירי ימי של כחמישה עשר אלף מטוסים, כשחלק משמעותי מתוכם הוקצה לחיל הנחתים. במסגרת תוכנית הרחבה זו הופעלה כנף מטוסי הנחתים הראשונה בבסיס חיל הנחתים קוונטיקו שבוירג'יניה. הכנף עצמה הוקמה ב-7 ביולי 1941.

הכוח המבצעי הראשון הגיע באוגוסט 1942 לגוואדלקנל ותמך בדיוויזיית הנחתים הראשונה במהלך גוודלקנל.

במלחמת קוריאה הכנף הופעלה ב-7 ביולי 1950 כחלק מהדיוויזיה הראשונה. במהלך המלחמה הכנף סיפקה סיוע אווירי קרוב ופינוי רפואי לכוחות היבשה הימיים. בסוף יוני 1952, 75 מטוסים השתתפו בהתקפה על סכר סו-הו, כנגד המפעלים ההידרואלקטרים בקוריאה הצפונית. הכנף הפעילה כ-127,496 גיחות מהן למעלה מ-40,000 גיחות של סיוע אווירי צמוד ופונו יותר מ-9,800 פצועים. 

הכנף הייתה מעורבת במלחמת וייטנאם מאפריל 1962 ועד הנסיגה האמריקאית מסייגון באפריל 1975. מסוקים מילאו תפקיד נרחב בפעילות האווירית בווייטנאם, שכן טייסי נחתים הטיסו מסוקי סיקורסקי S-5834 ומאוחר יותר בואינג ורטול CH-46 אביר הים וסיקורסקי CH-53 סי סטליון. מרבית מההובלות בוצעו באמצעות לוקהיד C-130 הרקולס. טייסי נחתים אחרים טסו בבל UH-1 אירוקוי ו-AH-1 קוברה. הצטברות הכוחות האמריקנים הביאה לפריסת מטוסי התקיפה ומטוסי הקרב של חיל הנחתים, ובהם דאגלס A-4 סקייהוק ומקדונל דאגלס F-4 פנטום.

חלק מהלהק אף פעל ותמך נפרס כדי לתמוך במלחמת אפגניסטן ב-2009.

## קישורים חיצוניים

## הערות שוליים

קטגוריה:יחידות חיל הנחתים של ארצות הברית
קטגוריה:תעופה בצי ארצות הברית
סמוסיר

**סָמוֹסִיר** או **האי סָמוֹסִיר** (באינדונזית: **Pulau Samosir**) הוא אי געשי גדול בתוך אגם טובה שהוא עצמו נמצא באי סומטרה, באינדונזיה.

## גאוגרפיה
ממוזער|תעלת טאנו פונגגול (Tano Ponggol)
האי סמוסיר נמצא בתוך אגם טובה שפני המים שלו בגובה כ-960 מטרים מעל פני הים. שטח האי הוא כ-630 קילומטרים רבועים, כמחצית משטח האגם, כ-1,130 קילומטרים רבועים. אגם טובה הוא קלדרה והאי סמוסיר נוצר עקב פעילות געשית שהתרחשה באגם, לפני אלפי שנים והוא האי הגעשי הגדול בעולם.

בתוך האי יש שני אגמים קטנים יותר, ו. בצד המזרחי של האי, הקרקע מתנשאת בתלילות מרצועה צרה לאורך שפת האגם עד לרמה מרכזית המתנשאת לגובה של כ-780 מטרים מעל פני האגם (מעל 1,700 מטרים מעל פני הים).

בצד המערבי של האי, ליד בעיירה  היה מצר יבשה שחיבר את האי לסומטרה, אך בשנת 1906 נחפרה תעלה (Tano Ponggol) המאפשרת תנועת סירות והיא הורחבה בשנת 2019. מעל התעלה נבנה גשר מיתרים.

## תיירות
ממוזער|בתים מסורתיים של טובה בטאק
סמוסיר היא יעד תיירותי פופולרי. תשבי האי הם בני עם  שהם חלק מעם ותרבות ה. רבים מהבתים המסורתיים שלהם נותרו על האי. 

אתרי הנופש ורוב מקומות הלינה התיירותיים מרוכזים במזרח האי באזור Tuktuk Siadong, בעיירה Tuktuk.

### מסורת Mangokkal Holi
אחת המסורות של אנשי בטאק היא: "Mangokkal Holi". הם חופרים ולוקחים את עצמות אבותיהם מהקבר, ומניחים בארונות קבורה, בבניין מיוחד בשם Geriten שנועד לאחסון עצמות מתים. מטרת מנהג זה היא לכבד את האבות שמתו, מתוך מחשבה שהמתים חיים לנצח וראוי להכניסם לבניין יפה וגבוה.

### מוזיאון הוטה בולון
 שוכן בכפר Simanindo, כ-15 קילומטרים צפונית לעיירה Tuk Tuk ונושאו הוא שימור תרבות של ה"טובה בטאק" שנאבקים לשמור על אוטונומיה תרבותית וזהות ייחודית. אצורים בו כלי נשק קדומים, בדים עם מוטיבים שונים, צעצועים מסורתיים ועוד. מבנה המוזיאון הוא בן מאות שנים והיה בעבר ביתם של מלך בטאק ו-14 נשותיו. במוזיאון ניתן לצפות במופעי ריקוד מסורתיים של ה"טובה בטאק".

## קישורים חיצוניים

## הערות שוליים

קטגוריה:אינדונזיה: גאוגרפיה
הצלה כי כל שניה קובעת

**הצלה כי כל שניה קובעת** ("הצלה גוש דן" לשעבר) הוא ארגון מתנדבים חרדי  להגשת עזרה ראשונה במקרי חירום הפועל בשיתוף פעולה עם מגן דוד אדום.

מתנדבי הארגון מאיישים אמבולנסים של מד"א, ובנוסף מחזיק הארגון באמבולנסים ורכבי חירום עצמאיים . הארגון מונה למעלה מ-1,650 מתנדבים.

## היסטוריה
הארגון הוקם בשנת 1987 במטרה לקצר את זמני ההגעה  לאירועי חירום רפואיים באזור בני ברק. הארגון הוקם תחת השם "הצלה לב נחום יואל" ע"ש הרב נחום יואל הלפרין ופעל בברכתו ובהדרכתו של הרב שמואל הלוי ואזנר.

בשנת 1998, פעילות הארגון הורחבה לערים הסמוכות כגון תל אביב, רמת גן, גבעת שמואל ואור יהודה, ושם הארגון שונה ל"**הצלה גוש דן**".

בשנת 2010, התאגדו קבוצות מתנדבים מאזורים נוספים בכל רחבי הארץ והצטרפו לארגון, בעקבות כך שונה שם הארגון ל"**הצלה כי כל שניה קובעת**".

## מבנה ארגוני
יו"ר הארגון הוא אושי שלומוביץ, מנכ"ל הארגון הוא יעקב יוזעף. רב הארגון הוא הרב שמואל אליעזר שטרן.

הארגון מונה כ-1,696 מתנדבים, 55 סניפים בפריסה ארצית ומפעיל מערך נרחב הכולל: 3 אמבולנסים, 3 רכבי רת"ם, 2 ארמ"ים (אופנוע רב משימתי), 38 קטנולנסים (קטנועי תגובה מהירה), ו־20 דגחי"ם (דו גלגלי חשמלי), הזמינים 24/7 ומאוישים על ידי המתנדבים 24 שעות ביממה, 365 ימים בשנה, בנוסף לכך, מתנדבי הארגון מאיישים עשרות אמבולנסים של מגן דוד אדום.

## התנדבות ופעילות
מתנדבי הארגון, מקבלים את קריאות החירום באמצעות רשת הקשר ואפליקציית מד"א, ומצוידים בציוד רפואי המאפשר להם לבצע פעולות מצילות חיים בשטח, כולל החייאות, עירוי נוזלים, לידות ועוד. עם קבלת הקריאה, המתנדבים יוצאים לכתובת האירוע ומעניקים טיפול רפואי ראשוני עד להגעת צוות אמבולנס של מגן דוד אדום.

על מנת לשמור על כשירות מקצועית, מחויבים המתנדבים לבצע משמרות על אמבולנסים של מגן דוד אדום ולעבור קורסי ריענון תקופתיים.

תנאי הקבלה כוללים סיום קורס חובשים או פרמדיקים במגן דוד אדום. בין המתנדבים ישנם אנשי מקצוע מגוונים, בהם רופאים, פרמדיקים, אחים מוסמכים, חובשים ונהגי אמבולנסים.

## מעמד משפטי ומימון
**הצלה כי כל שנייה קובעת** היא עמותה רשומה, ומימונה מבוסס על תרומות והשתתפות ציבורית.

## קישורים לאתרים

* הצלה, הדף הרשמי בפייסבוק
* ערוץ הצלה בטלגרם
* הצלה באינסטגרם
* סרטונים בערוץ היוטיוב

## הערות שוליים

קטגוריה:ארגוני רפואת חירום בישראל
קטגוריה:ישראל: עמותות
אלכס ניוסטדר

**אלכסנדר פרנסיס ניוסטדר** (באנגלית: **Alexander Francis Neustaedter** ; נולד ב-29 במרץ 1998) הוא שחקן קולנוע וטלוויזיה אמריקאי.

## קריירה
בשנת 2009, הופיע ניוסטדר לראשונה בסרט Albino Farm.  בשנת 2010, הוא כיכב בתור קיילב ג'ונסון בסרט "Last Breath".

הוא השתתף בכמה סרטים קצרים, ביניהם *Deerhunter* (2009), כאסיר; „צ'רלי” (2012), בתפקיד קווין; *Frame of Mind* (2013), בתור קית' ארבור; ו- *Let Go*, בתור ג'ייקוב אליוט בשנת 2015.  בשנת 2016, הצטרף לצוות השחקנים הראשי של סדרת הטלוויזיה "קולוני" של רשת USA בתור בראם באומן.  בשנת 2016 שיחק בתפקיד ראשי בסרט *Shovel Buddies*, שהוצג בבכורה עולמית בפסטיבל South by Southwest ב-14 במרץ 2016. באותה שנה שיחק בתפקיד ראשי בסרט איתקה. 

בשנת 2018, הוא כיכב בתור הדמות הראשית, מיילס היל, בסרט *AXL* בהפקת נטפליקס.

בשנת 2021 שיחק בסרט "דברים ששמענו וראינו". באותה שנה החל לשחק בתפקיד ראשי בסדרה "American Rust" מבית שואוטיים.

בשנת 2024 שיחק בסרט "איתנו זה נגמר".

## פילמוגרפיה
### קולנוע

### טלוויזיה

### קליפים

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1998
יקטרינה סמנצ'וק

**יקטרינה סמנצ'וק** (ברוסית: **Екатерина Семенчук**) היא מצו-סופרן אופראית בלארוסית.

## קריירה
יקטרינה סמנצ'וק נולדה ב-24 במרץ 1976 במינסק. למדה בקונסרבטוריון הממלכתי של רימסקי-קורסקוב בסנט פטרבורג. הופעת הבכורה שלה הייתה באופרה מרינסקי בשנת 2000, שם ביצעה תפקידים רבים. בקריירה הבינלאומית שלה הופיעה ברבים מבתי האופרה המובילים בעולם, כולל האופרה המלכותית, לונדון, שם הופיעה לראשונה ב-2008 כאולגה ב"יבגני אונייגין" ומאז חזרה בתור הצועניה ב"הטרובדור" והנסיכה אבולי בדון קרלוס. בשנת 2005 היא שרה בחתונתם של הנסיך צ'ארלס וקמילה, הדוכסית מקורנוול. סמנצ'וק מזוהה במיוחד עם תפקידים באופרות ורדי ובנוסף לאזוצ'נה ולאבולי הופיע ב"נבוקו" של המלחין הזה בתור פננה, כליידי מקבת' ב"מקבת'", בתור פדריקה ב"לואיזה מילר", פרציוזילה ב"כוחו של גורל" ואמנריס ב"אאידה", הופיעה באחד או יותר מתפקידים אלה במרינסקי, בפסטיבל זלצבורג, בתיאטרון ריאל מדריד, באופרה הלאומית של וושינגטון, באופרה הלאומית של פריז, באופרה של סן פרנסיסקו ובתי אופרה רבים אחרים. יקטרינה סמנצ'וק ערכה את הופעת הבכורה שלה במטרופוליטן אופרה בניו יורק בתור סוניה במלחמה ושלום ב-2002 ומאז חזרה לשם בתור פאולינה ב"פיק דאם", מרינה בבוריס גודונוב, סולנית המצו-סופרן ברקוויאם של ורדי, סנטוצה באבירות כפרית, ואף עברה לרפרטואר סופרן דרמטי כמו התפקיד הראשי ב"טורנדוט".

סמנצ'וק זכתה במספר פרסים ברוסיה

## דיסקוגרפיה נבחרת
* בתור מרינה ב־Boris Godunov (2010), וידאו HD: Met Opera on Demand
* בתור אבולי בדון קרלו (2013), DVD: Sony Classical, Cat: 88843005769; Blu-ray: 88843005779
* כאמנריס באאידה (2015), תקליטור: Warner Classics, 2564610663
* בתור Santuzza ב־Cavalleria Rusticana (2018), אודיו בסטרימינג: Met Opera on Demand

## קישורים חיצוניים
* ביוגרפיה 

## הערות שוליים

קטגוריה:זמרות מצו סופרן
קטגוריה:זמרות אופרה
קטגוריה:ילידות 1976
ויליאם טרלואר

**ויליאם מיטשלסון טרלואר** (באנגלית: **William Mitchellson Treloar**; 21 בספטמבר 1850 – 3 ביולי 1935) היה פרופסור למוזיקה אמריקאי, מלחין, מוציא לאור מוזיקלי וחבר בית הנבחרים של ארצות הברית ממיזורי.

## ביוגרפיה
טרלואר נולד ב-21 בספטמבר 1850 ליד לינדן שבוויסקונסין, ולמד בבתי הספר הציבוריים המקומיים. בשנת 1864 עברה משפחתו למאונט פלזנט שבאיווה, והוא למד בבית הספר התיכון שם ולאחר מכן באיווה וסליאן קולג'. ב-1872 עבר למיזורי, שם החל קריירה בהוראת מוזיקה במאונט פלזנט קולג' בהאנטסוויל מ-1872 עד 1875. בשנת 1875 עבר למקסיקו, מיזורי, שם הפך לפרופסור למוזיקה ב-Hardin College, וכן לימד במכללה הסינודילית לנשים בפולטון הסמוכה ובבתי הספר הציבוריים המקומיים.

טרלואר נכנס לראשונה לפוליטיקה ב-1894, כיהן כציר בוועידת המדינה הרפובליקנית והתמודד על מושב בבית הנבחרים מול חבר הקונגרס הדמוקרטי צ'אמפ קלארק, אותו ניצח במהלך הגל הרפובליקני באותה שנה. נטען כי טרלואר היה הבחירה החמישית של המפלגה הרפובליקנית להתמודדות על המושב, וכשהוא נבחר, לעגו לו העיתונים וקראו לו „נגן בנג׳ו“ ו״מתקן פסנתרים״. עם זאת, קלארק המנוצח הגן עליו באדיבות, כינה אותו „אדם עם כושר סביר ומנהגים טובים“ ושיבח את הקריירה האקדמית והיצירתית שלו. לאחר שכיהן קדנציה במהלך הקונגרס ה-54, הובס בניסיונו להיבחר מחדש ב-1896 בהתמודדות חוזרת מול קלארק, הפעם במהלך שנה של הישגים דמוקרטיים.

במהלך כהונתו הקצרה, הוא היה יוזם חוק זכויות היוצרים של טרלואר (Treloar Copyright Bill), שלפיו היה אמור להיווצר רישום זכויות יוצרים ולהוארך תוקפן של זכויות יוצרים. החוק עורר מחלוקות רבות והיה נושא למאמצי לחץ נרחבים הן מצד תומכים והן מצד מתנגדים. אף על פי שהחוק לא עבר את ועדת הקונגרס, חלק מהסעיפים שלו אושרו מאוחר יותר.

לאחר שעזב את בית הנבחרים, מונה למנהל הדואר של מקסיקו, מיזורי מ-1898 עד 1904. בשנת 1905, הוא עבר לקנזס סיטי, מיזורי כדי לפתוח עסק להוצאת מוזיקה. הוא ניהל את העסק בקנזס סיטי מ-1905 עד 1915, ולאחר מכן העביר אותו לסנט לואיס. שם, גם לימד והלחין מוזיקה, ושימש כשופט בבחירות מ-1920 עד 1924. הוא מת ב-3 ביולי 1935 בסנט לואיס שבמיזורי, ונקבר בבית הקברות בלפונטיין.

העיירה טרלואר, מיזורי נקראת על שמו.

## קישורים חיצוניים
* 
* 

קטגוריה:אמריקאים ילידי ויסקונסין
קטגוריה:מורים למוזיקה באמריקה
קטגוריה:מלחינים אמריקאים
קטגוריה:בוגרי אוניברסיטת וסליאן איווה
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1850
קטגוריה:אמריקאים שנפטרו ב-1935
קימי רוברטסון

**קימי רוברטסון** (נולדה ב-27 בנובמבר 1954) היא שחקנית ומדבבת אמריקאית. ידועה בתפקידה בתור לוסי מורן ברנן מהסדרה טווין פיקס וגלוריה פורסטר מהסרט מותק, הילדים התכווצו.

## ביוגרפיה
רוברטסון נולדה בהוליווד, בת לאב שעסק ברוקחות ובאווירובטיקה ואם ששימשה למורה בחינוך מיוחד. בצעירותה עסקה בקריירת ריקוד (כשבין היתר הופיעה בצעירותה באחת מהתהלוכות שחלו בעבר בדיסנילנד), בעיקר בסוגת הבלט, שם התגלתה על ידי סוכן שבאותם ימים עבד בחברה שאחראית על הפקת המופעים בהם השתתפה ששלח אותה להיבחן לתפקיד בסרט הבתול האמריקאי האחרון, שם קיבלה את התפקיד של רוז ומשם נסללה עבורה קריירת המשחק בקולנוע ובטלוויזיה כשבמקביל החלה להתעסק גם בדיבוב.

בשנת 2003, נישאה לשחקן ג׳וני ווקר, אותו הכירה שנה לפני באירוע של טווין פיקס. הזוג התגרש שנה לאחר מכן.

בשנת 2004 הביעה רוברטסון תמיכה בשחקן לשעבר בריאן פק באמצעות מכתב טרם משפטו החל, אך הורשע בעבירות מין כנגד קטין ונשלח ל-16 שנות מאסר.

## פילמוגרפיה
### קולנוע

### טלוויזיה

### קליפים

### תיאטרון

## קישורים חיצוניים

*  באתר IMDb

## הערות שוליים

קטגוריה:אמריקאים ילידי קליפורניה
קטגוריה:מדבבות אמריקאיות
קטגוריה:מדבבים אמריקאים
קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:לוס אנג'לס: אישים
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
ראש ממשלת פיג'י

**ראש ממשלת פיג'י** הוא התפקיד השני הבכיר במדינה אחרי נשיא פיג'י. ראש הממשלה הנוכחי הוא סיטיבני רבוקה.

## תיאור התפקיד
על פי החוקה משנת 2013 (סעיף 93) ראש הממשלה הוא מנהיג המפלגה שזכתה ביותר מחמישים אחוזים מהמושבים ב. במקרה שאין מפלגה שזכתה ברוב, הפרלמנט בוחר את ראש הממשלה. בנוסף ראש הממשלה הוא ראשון בין שווים  כלומר הקול שלו שווה כמו לכל קול של שר אחר בממשלה. ראש הממשלה רשאי למנות או לפטר שרים.

## היסטוריה
פיג'י הייתה חלק מהאימפריה הבריטית עד הקמתה, לכן חלק מעקרונות הממשל של פיג'י אומצו משיטת הממשל הבריטית.

ראש הממשלה הראשון היה קמיסזה מארה שנבחר לתפקיד ב-10 באוקטובר 1970 אחרי קבלת העצמאות מבריטניה. לפני הקמת המדינה היה מארה השר הראשי של פיג'י בזמן שפיג'י הייתה מושבה בריטית (היה היחיד בתפקיד זה).

ב- 14 במאי 1987 ראש הממשלה טימוצי באבאדרה הודח על ידי סיטיבני רבוקה בהפיכה צבאית. הפיכה לא צלחה, אחרי ניסיון ההפיכה חזר מארה לכהן כראש ממשלה, אחרי בקשת הנשיא ראטו פנאיה גנילאו.

ב- 25 בספטמבר 1987 הודח מארה על ידי ראש הצבא רבוקה על ידי הפיכה, הוא ביטל את חוקת פיג'י ובנוסף הדיח את הנשיא ראטו. ב-5 בדצמבר 1987 החזיר את ראטו ואת מארה לתפקידים.
## ראשי ממשלת פיג'י

## קישורים חיצוניים
* 
* ראש ממשלת פיג'י, ברשת החברתית פייסבוק
## הערות שוליים

קטגוריה:פיג'י: פוליטיקה
פיג'י
סרטוגה

**סרטוגה** (באנגלית: **Saratoga**) היא עיר במחוז סנטה קלרה, קליפורניה, ארצות הברית, הממוקמת באזור עמק הסיליקון, מערבית לסן חוזה.

## היסטוריה
סרטוגה נוסדה באמצע המאה ה-19 כמרכז תעשייתי קטן. בשנת 1848 הוקמה טחנת קמח בשם **מטחנת מק'קארתי**, שסיפקה קמח לתושבי האזור. העיר קיבלה את שמה בעקבות ספא בשם **סרטוגה ספרינגס** שנבנה באזור, על שם אתר נופש מפורסם בניו יורק. בראשית המאה ה-20, העיר הפכה למוקד חקלאי חשוב באזור לגידול ענבים, פירות ואגוזים.

## גאוגרפיה ואקלים
שטח העיר סרטוגה הוא כ-32 קמ"ר. העיר ממוקמת למרגלות הרי **סנטה קרוז** ומוקפת בשטחים פתוחים ויערות. האקלים בעיר הוא ים-תיכוני, עם קיץ חם ויבש וחורף מתון עם גשמים.

## כלכלה ותעסוקה
כלכלת העיר מבוססת בעיקר על שירותים ומסחר. בעיר מספר עסקים קטנים, חנויות, ומסעדות. מרבית התושבים מועסקים בערים הסמוכות, ובפרט בענף הטכנולוגיה שבערי עמק הסיליקון הסמוכים.

## חינוך ותרבות
בסרטוגה פועלים מספר בתי ספר ציבוריים ובתי ספר פרטיים, אשר ידועים ברמת החינוך הגבוהה שלהם. בעיר ממוקם בית הספר התיכון **סרטוגה היי סקול**, הנחשב לאחד מבתי הספר המובילים במדינת קליפורניה. בנוסף, בעיר ספריות ציבוריות, מרכזים קהילתיים, ומוסדות חינוך תרבותיים.

בעיר פועל **מרכז האומנויות מונטבלו** (Montalvo Arts Center), הממוקם באחוזה היסטורית ומציע תוכניות אומנות, מופעים ואירועים. נוסף לכך, קיימות ספריות ציבוריות ומרכזי קהילה המספקים פעילויות חינוכיות ותרבותיות לתושבים.

## תחבורה
סרטוגה מחוברת לרשת הכבישים של קליפורניה באמצעות הכביש המהיר 85, שמקשר אותה לערים **סן חוזה** ו**סאניווייל**. שירות האוטובוסים המקומי של **VTA** (רשות התחבורה של עמק הסיליקון) מקשר את העיר עם ערים נוספות באזור. בעיר עצמה אין תחנות רכבת או רכבת קלה.

## אתרים מרכזיים
בעיר נמצא אתר **גני האקונה** (Hakone Gardens), המהווים גנים בסגנון יפני ומשמשים כמרכז לפעילויות פנאי ואירועים.
שמאל|ממוזער| גני האקונה

## דמוגרפיה
לפי מפקד האוכלוסין של שנת 2020, בעיר סרטוגה מתגוררים כ-30,000 תושבים. העיר מאופיינת באוכלוסייה מבוססת כלכלית ובעלי השכלה גבוהה יחסית. אחוז גבוה מהתושבים מועסקים בתעשיות הטכנולוגיה וההייטק בערים הסמוכות, כגון **סן חוזה** ו**קופרטינו**.

## הערות שוליים

## קישורים חיצוניים
* 

קטגוריה:עמק הסיליקון
קטגוריה:מחוז סנטה קלרה: ערים
קטגוריה:קליפורניה: ערים
קטגוריה:יישובים שהוקמו ב-1848
איילט האווס באקנר

**איילט האווס באקנר** (באנגלית: **Aylett Hawes Buckner**; 14 בדצמבר 1816 – 5 בפברואר 1894) היה חבר בית הנבחרים של ארצות הברית ממיזורי, אחיינו של איילט האווס ובן דודם של ריצ'רד האווס ואלברט גאלאטין האווס.

## ביוגרפיה
באקנר נולד ב-14 בדצמבר 1816 בפרדריקסבורג, וירג'יניה, למד בג'ורג'טאון קולג', וושינגטון הבירה ובאוניברסיטת וירג'יניה בשרלוטסוויל. הוא עסק בהוראה מספר שנים. הוא עבר לפלמירה, מיזורי, ב-1837. הוא שימש כסגן השריף, למד משפטים, התקבל ללשכת עורכי הדין בשנת 1838 והחל לעסוק בכך בבאולינג גרין, מיזורי. הוא הפך לעורך של Salt River Journal.

באקנר נבחר לפקיד בית המשפט של מחוז פייק ב-1841. הוא עבר לסנט לואיס, מיזורי, בשנת 1850 והמשיך בעיסוק בעריכת דין. הוא היה עורך דין של הבנק של מדינת מיזורי בשנת 1852. הוא מונה לממונה על עבודות ציבוריות ב-1854 וכיהן עד 1855. הוא חזר למחוז פייק והתיישב בחווה ליד באולינג גרין.

באקנר נבחר לשופט של המחוז השיפוטי השלישי ב-1857. הוא שימש כציר לוועידה שהתקיימה בוושינגטון הבירה ב-1861 במאמץ לתכנן אמצעים למניעת המלחמה הקרבה. הוא עבר לסנט צ'ארלס, מיזורי, ב-1862 והתעניין בייצור טבק בסנט לואיס. הוא גם עסק במסחר, ועבר למקסיקו, מחוז אודריין. הוא כיהן כחבר בוועד המרכזי הדמוקרטי ב-1868, וכציר לוועידה הלאומית הדמוקרטית ב-1872.

באקנר נבחר כדמוקרט לקונגרס ה-43 ולחמשת הקונגרסים הבאים, וכיהן מ-4 במרץ 1873 עד 3 במרץ 1885. הוא כיהן כיו"ר הוועדה למחוז קולומביה (הקונגרס ה-44), הוועדה לבנקאות ומטבע (הקונגרסים ה-45, ה-46 וה-48). הוא היה בעל עבדים. כמו חברי קונגרס רבים מאותה תקופה החזיקו בדעות גזעניות, באקנר היה תומך חזק במיוחד בעליונות הגזע של הלבנים. בעודו תומך בהתלהבות בהגבלות על ההגירה הסינית, הוא גם קרא להרחיק את האפרו-אמריקאים מארצות הברית, ושאל "איזו סיבה אפשר לייחס שאנו לא מתכוננים להסיר, לא על ידי גירוש כפוי או על ידי כל צורה של כפייה, את זה. חלק מהאוכלוסייה שלנו, שכמו הסינים, הם זרים לגזע שלנו, שדמו אינו מתערבב עם זה של הגזע הלבן מבלי להשחית אותו, ושדם נחיתות מהגזע הלבן היא עובדה מודה?" בעוד חברי קונגרס אחרים מתחו ביקורת על הענקת זכויות לאפרו-אמריקאים, אפילו רוב חברי הדרום לא הרחיקו לכת ודגלו בהוצאת מיליוני אזרחים מהמדינה.

הוא סירב להיות מועמד לבחירה מחדש ב-1884 ופרש מהחיים הציבוריים. הוא מת במקסיקו, מיזורי ב-5 בפברואר 1894, ונקבר בבית הקברות אלמווד.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:בוגרי אוניברסיטת ג'ורג'טאון
קטגוריה:בוגרי אוניברסיטת וירג'יניה
קטגוריה:חברי בית הנבחרים של ארצות הברית ממיזורי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1816
קטגוריה:אמריקאים שנפטרו ב-1894
חסן דיאב

**חסן נעים דיאב** (בערבית:  **حسن نعیم دياب**; נולד ב-20 בנובמבר 1953) הוא סוציולוג לבנוני-קנדי שהורשע בביצוע פיגוע בבית הכנסת בפריז ב-1980 ונידון למאסר עולם.

## ביוגרפיה
חסן נעים דיאב נולד ב-1953 בביירות, לבנון. למד סוציולוגיה באוניברסיטה האמריקאית בביירות. התגורר במשך שנים רבות בארצות הברית, במהלכן קיבל תואר דוקטור מאוניברסיטת סירקיוז שבניו יורק. ב-1993 קיבל אזרחות קנדית. שימש כמרצה לסוציולוגיה בשתי אוניברסיטאות באוטווה, שאליה עבר בשנת 2006.

ב-13 בנובמבר 2008 נעצר דיאב בעיר גאטינו שבקוויבק על ידי המשטרה הקנדית, לאחר שבתחילת אותו חודש הוצא כנגדו צו מעצר בינלאומי על ידי בית משפט צרפתי, בחשד להכנת והטמנת מטען חומר הנפץ בפתח בית הכנסת בפיגוע בפריז שבו נרצחו ארבעה אנשים. במהלך החקירה התגלה כי דיאב השתייך לארגון "החזית העממית לשחרור פלסטין - המבצעים המיוחדים", שהיה מקורב לארגונו של אחמד ג'יבריל, "החזית העממית - המפקדה הכללית". דיאב הכחיש כל קשר לארגון זה. כמו כן, עד עצם היום הזה, לא לקח שום ארגון אחריות על הפיגוע.

במהלך ההמתנה להסגרתו לצרפת, היה דיאב מצוי במשך תקופה מסוימת במעצר בית, אך ביולי 2009 קיבל אישור לצאת מביתו פעמיים בשבוע לאחר שקיבל הצעת עבודה להוראת קורס בסוציולוגיה באוניברסיטת קרלטון שבאוטווה. בני משפחתה של עליזה שגריר, שנרצחה בפיגוע, כמו גם ארגונים יהודיים בקנדה, בהם ארגון "בני ברית קנדה", מחו כנגד החלטת הנהלת האוניברסיטה להעסיק את דיאב, חרף היותו חשוד בפעילות טרור וברצח. בעקבות מחאה זו בוטל המינוי.

דיאב עתר לרשויות קנדה ואונטריו בניסיון להשתחרר מהכלא, ולאחר 6 שנים של מאבק, הועבר לצרפת, שם שהה במעצר בית למשך שנתיים בלבד. ב-12 בינואר 2018 נסגרו התיקים הפליליים נגד חסן דיאב בידי שופט, בטענה ששהה בלבנון בזמן הפיגוע, אך בית המשפט לערעורים בפריז  ביטל את ההחלטה, והורה לדיאב להגיע למשפט. לאחר שסירב להגיע, בית המשפט לערעורים של צרפת, הערכאה השיפוטית הגבוהה ביותר בצרפת, הורה על פתיחת משפט מחודש נגד דיאב. ב-2023 הרשיע בית המשפט את דיאב במעורבות בפיגוע הטרור. במקביל הוצא נגדו צו מעצר בינלאומי.

במשפט הסתמכו השופטים על ציור שדומה לדיאב, ותואר בתור המחבל בפיגוע, ועל מסמך הרשמה מזויף לבית מלון בסמוך לפיגוע. בנוסף, השופטים קבעו כי טביעת האצבע של דיאב במסמך פלילי לא זהה לטביעת האצבע האמיתית שלו. בהמשך, הוכח כי נמצא דרכון על שמו בתיק של מחבל ותיק.

משפטו של דיאב ספג ביקורת מצד אנשים וארגונים שונים, בהם מרצים באוניברסיטת קרלטון שבה לימד סוציולוגיה. בתגובה לתמיכה זאת, האגודה הקנדית של מורי האוניברסיטה  פרסמה הצהרה שבה גינו את התנהלות צוות האוניברסיטה ואת אמירותיהם בנושא. ב-21 באפריל 2023 נענש מחדש במאסר עולם. ב-2023 קרא ארגון אמנסטי אינטרנשיונל לתביעה בצרפת לבטל את האישומים, שלטענת הארגון הם "חסרי בסיס".

ב-2024, איפשרה אוניברסיטת קרלטון לדיאב ללמד קורס בנושא "צדק חברתי בפעולה", ועל כך ספגה האוניברסיטה ביקורת ציבורית נרחבת.

## הערות שוליים

קטגוריה:סוציולוגים קנדים
קטגוריה:בוגרי האוניברסיטה האמריקנית בביירות
קטגוריה:בעלי תואר דוקטור מאוניברסיטת סירקיוז
קטגוריה:מהגרים מלבנון לקנדה
קטגוריה:לבנונים שנולדו ב-1953
קייטי מילר

**קייטי רוז מילר** (לבית **ולדמן**; באנגלית: **Katie Rose Miller**; נולדה ב-1991 או 1992) היא יועצת פוליטית אמריקאית ששימשה כמנהלת התקשורת של סגן נשיא ארצות הברית מייק פנס בין השנים 2020 ל-2021. היא הייתה בעבר מזכירת העיתונות שלו מ-2019 עד 2020. מ-2017 עד 2019, היא שימשה כסגנית מזכירת עיתונות במחלקה לביטחון פנים.

## חיים מוקדמים וחינוך
ולדמן נולדה בפורט לודרדייל, פלורידה. היא בתם של עו"ד גלן ולדמן ושריל ולדמן (לבית בקוף). היא למדה בבית הספר התיכון Cypress Bay בווסטון, פלורידה, וסיימה את לימודיה ב-2010.

ולדמן סיימה תואר ראשון BA באוניברסיטת פלורידה, שם הייתה פעילה במפלגת יונייט של ממשלת הסטודנטים. ולדמן עשתה תואר שני במדיניות ציבורית באוניברסיטת ג'ורג' וושינגטון.

## קריירה
ולדמן עבדה כעוזרת עיתונות בוועדת הסנאטורית הרפובליקנית הלאומית ב-2014, ולאחר מכן כמזכיר העיתונות של הסנאטור סטיב דיינס, החל מינואר 2015, ושימשה כדוברת של הסנאטורית מרתה מקסלי. לאחר מכן הצטרפה לצוות כסגנית מזכירת העיתונות של המחלקה לביטחון המולדת של ארצות הברית במהלך כהונתה של השרה קירסטין נילסן מנובמבר 2017 עד פברואר 2019. במהלך 2019, היא הייתה מנהלת התקשורת של הסנאטורית מאריזונה מרתה מקסלי, ולאחר מכן הפכה למזכירת העיתונות של סגן הנשיא מייק פנס ב-1 באוקטובר 2019.

## חיים פרטיים
ולדמן נישאה לסטיבן מילר, יועץ בכיר לנשיא טראמפ, ב-16 בפברואר 2020, במלון טראמפ, 5 רחובות מהבית הלבן בוושינגטון הבירה, כשהנשיא טראמפ נוכח. השניים יצאו כשהיא מונתה למשרדו של סגן הנשיא. מילר הוא יהודיה קונסרבטיבית. כשאת החופה ערך הרב אריה לייטסטון (המנכ"ל של מכון הסכמי אברהם לשלום) שהוא רב אורתודוקסי.

לזוג מילר יש בת, שנולדה זמן קצר לאחר הבחירות בנובמבר 2020, ובנים שנולדו בפברואר 2022 ובספטמבר 2023.

## הערות שוליים

קטגוריה:בוגרי אוניברסיטת ג'ורג' וושינגטון
קטגוריה:בוגרי אוניברסיטת פלורידה
קטגוריה:אמריקאיות שנולדו ב-1994
כנף הנחתים השנייה

**כנף הנחתים השנייה** (באנגלית: **2nd Marine Aircraft Wing**, או בקיצור: **MAW 2**) היא יחידת התעופה המרכזית בחוף המזרחי של חיל הנחתים של ארצות הברית ומרכזה בתחנת אוויר של חיל הנחתים צ'רי פוינט שבצפון קרוליינה. הכנף מובילה את הלוחמה האווירית עבור כוח המשלוח הימי השני.

## היסטוריה
בסוף 1940 אישר הקונגרס האמריקני צי אווירי ימי של כחמישה עשר אלף מטוסים, מתוכן חלק משמעותי הוקצו לחיל הנחתים. במסגרת תוכנית הרחבה זו הוקמה כנף המטוס הימי השני בסן דייגו שבקליפורניה ב-10 ביולי 1941. בתחילה, פעילות הכנף התחילה בהוואי. למרות שהטייסות שבסיסן הוואי ספגו נזק רב במהלך המתקפה היפנית על פרל הארבור ב-7 בדצמבר 1941,הכנף השתתפה ב-83 פעולות לחימה בדרום האוקיינוס השקט. בין הקרבות ניתן למנות באי ווייק, קרב גוודלקנל, קרב מידוויי, קרב סאיפאן, קרב טיניאן, קרב גואם וקרב אוקינאווה. הכנף הפילה כמעט 500 מטוסים. לאחר כניעתה של יפן, הכנף הפעילה מטה באוקינאווה והפעילה כוחות ביוקוסוקה, אומורה ונגסאקי.

המלחמה השתתפה גם במהלך מלחמת וייטנאם. בשנות ה-80 הכנף הייתה פעילה בתרגילים ובמבצעים ברחבי העולם, כולל בלבנון, קובה, גרנדה, פנמה והרפובליקה הדומיניקנית. הפעילות בשנות ה-90 החלה במבצע "מגן מדבר" ומבצע "סערה מדברית". בשנים שלאחר מכן הכנף השתתפה בפעילות נאט"ו בקוסובו ובסרביה במהלך מבצע כוח מאוחד.

במהלך הפלישה לעיראק ב-2003,כוחות הכנף טסו למעלה מ-7,800 גיחות קרב, הוציאו יותר מ-3.9 מיליון פאונד על תחמושת, נשאו למעלה מ-10,000 חיילים ו-6.2 מיליון פאונד של מטען, בנו חמישה מחנות, שני שדות תעופה (EAF). בסתיו 2009 מפקדת הכנף סיימה את תפקידה במלחמה. גם לאחר המלחמה בעיראק, כנף 2 השתתפה במלחמת אפגניסטן, עד 2014.

## לקריאה נוספת

* 
* 


## קישורים חיצוניים

* 

## הערות שוליים

קטגוריה:יחידות חיל הנחתים של ארצות הברית
קטגוריה:תעופה בצי ארצות הברית
חיל האוויר הרביעי של ארצות הברית

**חיל האוויר הרביעי** (באנגלית: **Fourth Air Force**, או בקיצור **AF 4**) הוא כוח אווירי הכפוף לפיקוד המילואים (AFRC) בחיל האוויר של ארצות הברית. המטה שלו נמצא בבסיס מילואי אוויר מרצ'  בקליפורניה.

חיל האוויר הרביעי מנהל את הפעילות ומפקח על הכשרתם של למעלה מ-30,000 חיילי מילואים בחיל האוויר. במקרה של הפעלתם, יוקצו יחידותיו לפיקוד התובלה, פיקוד החינוך והאימונים ולכוחות האוויר באוקיינוס השקט.

חיל האוויר הרביעי הוא אחד מארבעת חילות האוויר המקוריים מלפני מלחמת העולם השנייה, והופעל לראשונה ב-18 בדצמבר 1940. בתחילה, היה תפקידו הגנה אווירית על דרום מערב ארצות הברית ודרום המערב התיכון. במהלך המלחמה השתנתה משימת החיל לארגון והכשרה של יחידות קרביות לקראת פריסתן לחילות האוויר הקרביים שמעבר לים.

מפקד החיל משנת 2022 הוא מייג'ור גנרל דרין ס. דורהאם.

## היסטוריה
[ימין|ממוזער| אזור חיל האוויר הרביעי של ארצות הברית, תחילת [מלחמת העולם השנייה]]
חיל האוויר הרביעי הוקם כמחוז האוויר הדרום-מערבי של הגיס האווירי של צבא ארצות הברית. שמו שונה ל"חיל האוויר הרביעי" ב-26 במרץ 1941.

במהלך מלחמת העולם השנייה היה חיל האוויר הרביעי אחראי על ההגנה האווירית של החוף המערבי. הפיקוד גם הטיס סיורים נגד צוללות לאורך אזורי החוף של מפרץ מקסיקו מאז המתקפה על פרל הארבור ועד אוקטובר 1942.

ב-29 בספטמבר 1942 נרכש נמל התעופה העירוני רייס על ידי החיל, והיה פעיל עד ה-26 באוקטובר 1942. 

החל ממאי 1942 שונתה משימתו של חיל האוויר הרביעי להובלת אימונים מבצעיים של יחידות וצוותים. רוב צוותי ה-P-51 מוסטנג ו-לוקהיד P-38 לייטנינג אומנו על ידי חיל האוויר הרביעי, בעיקר בשל קרבתם למפעלי הייצור של המטוסים. עד 1944 הסתיימו רוב ההכשרות המבצעיות של החיל.

ב-1 בספטמבר 1960 השבית פיקוד ההגנה האווירית את חיל האוויר הרביעי, והעביר את משימת האימון המילואים שלו לחיל האוויר השישי. חיל האוויר הרביעי הופעל מחדש ב-20 בינואר 1966 עם תחומי אחריות דומים. החיל הושבת שוב ב-1968 וחזר שוב לפעילות ב-8 באוקטובר 1976.

אנשי חיל האוויר הרביעי היו מעורבים בפעולות בגרנדה ובפנמה. יותר מ-8,000 חיילי מילואים של חיל האוויר הרביעי שירתו בארצות הברית, אירופה והמפרץ הפרסי במהלך מלחמת המפרץ. בהם גם 2,900 אנשי רפואה. מאז תום המלחמה הקרה, תמך חיל האוויר הרביעי במשימות הומניטריות, ובהן גם משימות בבלקן ובסומליה. החיל גם דאג לסיוע הומניטרי בעקבות הפיגוע באוקלהומה סיטי. יחידות חיל האוויר הרביעי סיפקו סיוע בכמה אסונות טבע, בהם רעידת האדמה בנורת'רידג' לוס אנג'לס ב-1994. יחידות חיל האוויר הרביעי תומכות באופן שגרתי במשימות האומות המאוחדות ומחלקת המדינה של ארצות הברית. בשנת 2003 הפך חיל האוויר הרביעי לדרג ביניים האחראי בעיקר על כל יחידות התדלוק האווירי של פיקוד הניידות האווירית במערב ארצות הברית. חיל האוויר היה מעורב במלחמת אפגניסטן (2001-2021), מלחמת עיראק (2003-2011); ובהמשך גם  נגד דאעש.

## קישורים חיצוניים

קטגוריה:יחידות חיל האוויר של ארצות הברית
קטגוריה:מילואים בארצות הברית
להיות גודריץ'

**להיות גודריץ**' (באנגלית: **Goodrich**) הוא סרט קולנוע אמריקאי משנת 2024, בכתיבה ובימוי של האלי מיירס-שאייר, עם מייקל קיטון ומילה קוניס בתפקידים הראשיים.

הסרט צולם בלוס אנג'לס.

## תקציר העלילה
אנדי גודריץ' (מייקל קיטון) הוא בעל גלריה לאמנות בלוס אנג'לס. הוא נשוי לנעמי (לורה בנטי) הצעירה ממנו בשנים רבות ולהם תאומים בני 9 - בילי (ויויאן לירה בלייר) ומוס (ג'ייקוב קופרה).

אנדי השקוע רוב הזמן בעבודתו, מקבל בלילה שיחה דחופה מנעמי שמגלה לו כי היא מכורה לתרופות משככות כאב, אשפזה את עצמה במוסד פרטי לגמילה ואיננה מעוניינת שיבקר אותה. אנדי ההמום מגיע למוסד אך נאסר עליו ליצור מגע עם נעמי.

לבילי ומוס הוא משקר בעניין נעמי אך הם מגלים זאת עם הזמן. אנדי מתקשה להסיע ולקחת את ילדיו לבית הספר ומוזהר. בין ההורים הוא מתיידד עם טארי (מייקל לורנזו אוריה) הומוסקסואל שמגדל לבדו את בנו אלכס הסובל מאפילפסיה.

אנדי נעזר בשמרטפית טלי (נועה פישר) ובבתו גרייס (מילה קוניס) מגרושתו אן (אנדי מקדואל). גרייס בת 36 ונמצאת בהיריון מבעלה פיט (דני דפרני) שהוא רופא אף אוזן וגרון.

נוסף לכל צרותיו, עסק הגלריה צובר חובות ועומד לפני סגירה. שותפו סיי (קווין פולאק) מציע לו ליצור קשר עם לולה תומפסון (כרמן אג'וגו) בתה של הציירת המנוחה והמפורסמת תרזה תומפסון כדי שתיתן לו זיכיון על מכירת ציורי אמה. אנדי מוצא חן בעיני לולה והיא מסכימה לתת לו את הזיכיון. הוא מכין את הגלריה לקראת תערוכת ציוריה של תומפסון אך ברגע האחרון מודיעה לו לולה כי החליטה להעביר את הזיכיון לגלריה גדולה ומפורסמת יותר. אנדי נאלץ לצערו לסגור את הגלריה שלו. נעמי חוזרת לאחר 90 ימי אשפוז ומודיעה לו על רצונה להתגרש.

בתקופה קשה זו מתהדק הקשר בינו לבין גרייס למרות שהיא מלאה טענות קשות נגדו על שהזניח אותה והיה שקוע כל הזמן בעבודתו.

אנדי לא נכנס לדיכאון אלא מתנחם בזה שהוא מלווה את גרייס בשלבי ההיריון ואוחז בשמחה את נכדתו הראשונה.

## צוות השחקנים

## קישורים חיצוניים

*להיות גודריץ', באתר יוטיוב
*להיות גודריץ' באתר אידיבי
*ביקורת על להיות גודריץ' באתר IGN Israel
* 

קטגוריה:סרטי 2024
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים אמריקאיים משנת 2024
הרקולס בניו יורק

**הרקולס בניו יורק** (באנגלית: **Hercules in New York**) הוא סרט אמריקאי משנת 1970. זהו סרט הבכורה של ארנולד שוורצנגר, אך עקב מבטאו האוסטרי הוא דובב.

## עלילה
בהר האולימפוס הרקולס כועס על אביו זאוס על כך שאינו מאפשר לו לעזוב את משכן האלים. בסופו של דבר זאוס שולח את בנו למקום שבו יש אנשים - ניו יורק, שם הרקולס פוגש באנשים שונים שרואים בו נעלה פיזית, מתחבר עם גבר קטן ורזה בשם פרצי, ונהיה למתאבק מקצועי.

זאוס, הצופה בהרקולס מלמעלה, לא מרוצה מעיסוקיו, שכן הוא בעיניו הם מהווים לעג לאלים. הוא קורא למרקוריוס לעצור את הרקולס, ולאחר שזה לא מצליח להחזירו, זאוס מצווה על נמסיס לדאוג שהרקולס יישלח לאזורי תופת הנשלטים על ידי פלוטו. עם זאת, יונו משכנעת את נמסיס להרעיל את הרקולס ברעל שיוציא ממנו את האלוהות שבו. נמסיס מדווחת לפלוטו על המתרחש, וזה מהמר על סכום כסף גדול כנגד הרקולס בתחרות האיש החזק, בה עתיד הרקולס להשתתף. הרקולס אכן מפסיד, אך בינתיים זאוס מגלה על מה שקורה עם בנו ומתערב על מנת להחזיר לבנו את האלוהות.

## קישורים חיצוניים

קטגוריה:סרטי 1970
קטגוריה:הרקולס
קטגוריה:סרטים באנגלית
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי פנטזיה אמריקאיים
קטגוריה:ניו יורק בקולנוע
לוקיוס סיקיניוס ולוטוס

**לוקיוס סיקיניוס ולוטוס** (בלטינית: **Lucius Sicinius Vellutus**) היה מנהיג פלבאי בולט בתקופת הרפובליקה הרומית.

בשנים 494 ו-493 לפנה"ס, כאשר רומא געשה בשל תסיסה עממית עזה כנגד המעמד הפטריקי השלט, הוביל סיקיניוס את המחנה הניצי שתמך בעזיבה המונית של הפלבאים את רומא לטובת המונס סאקר ("ההר הקדוש"), גבעה שנמצאה בסמוך לעיר. הפלבאים שמעו בעצתו, ועזבו את העיר בהמוניהם. לבסוף הושגה פשרת פיוס בין הפלבאים לפטריקים, שכללה בין היתר את ייסוד משרת טריבון הפלבאים. סיקיניוס נבחר להיות אחד מהטריבונים הראשונים, וכיהן בתפקיד בשנת 493 לפנה"ס.

ההצלחה לה זכו הפלבאים הודות לתוכנית ההפרדות שהגה סיקיניוס הפכה לתקדים שהיווה השראה לארבע מחאות פלבאיות עממיות מאוחר יותר בהיסטוריה של הרפובליקה המכונות "ההפרדויות הפלבאיות". תקופה זו של סכסוך חברתי במהלך ההיסטוריה המוקדמת של הרפובליקה הרומית מכונה בדרך כלל "קונפליקט המעמדות".

סיקיניוס אף מופיע כדמות במחזה קוריולנוס של שייקספיר, העוסק באירועי שנת 493 לפנה"ס.

## הערות שוליים

קטגוריה:רומאים בתקופת הרפובליקה
קטגוריה:אישים שחיו במאה ה-5 לפנה"ס
הספרייה הלאומית של מיאנמר

**הספרייה הלאומית של מיאנמר** (בורמזית: **အမျိုးသားစာကြည့်တိုက်**) היא הספרייה הלאומית של הרפובליקה של איחוד מיאנמר, ממוקמת בעיירת יאנקין, חלק מיאנגון. היא הוקמה בשנת 1952. יחד עם הספרייה המרכזית של אוניברסיטת יאנגון הן שתי ספריות מחקר היחידות ביאנגון. אוסף הספרייה כולל 220,000 ספרים המחולקים ל-10 אגפים.

אוסף הספרייה כלל 618,000 ספרים וכתבי עת, כמו כן היו באוסף 15,800 כתבי יד נדירים. אולם, בשנת 2006 הממשל הצבאי של מיאנמר הכריז על כוונה להעביר חלק גדול מהאוסף לספרייה לאומית חדשה בנייפידאו. הבניין הישן של הספרייה שהיה ממוקם בטמווה, יאנגון נמכר במכירה פומבית. באוקטובר 2008 הספרייה הלאומית עברה למיקומה הנוכחי.

האוסף הנוכחי של הספרייה כולל טקסטים בורמזיים עתיקים, באוסף זה נמצאים 16,066 כתבי יד על עלי דקל, 1,972 פרבאיק (לוחות כתיבה מקופלים מנייר, בד או מתכת) ו-345 טקסטים הכתובים בכתב יד על ידי סופרים מפורסמים. בשנת 1993 הוקמה בספרייה מחלקת שימור שבאופן קבוע מטפלת ומשמרת את הטקסטים הבורמזיים העתיקים. בתוכניות הספרייה להציע בעתיד קטלוג מקוון.

הספרייה הלאומית היא חברה בפדרציה הבין-לאומית של ארגוני הספריות והמוסדות ומוסדות וספריות לאומיות בדרום-מזרח אסיה.

## היסטוריה
ראשיתה של הספרייה בספרייה החופשית על שם ברנרד אשר נפתחה עוד בשנת 1883 בתקופה של השלטון הבריטי הקולוניאלי. ספריית ברנרד הפכה לספריית מדינה תחת ניהולו של משרד התרבות של מיאנמר בשנת 1952, בשנת 1967 היא הפכה לספרייה לאומית. לבניינה הנוכחי הספרייה עברה באוקטובר 2008.

## הערות שוליים

מיאנמר
קטגוריה:מיאנמר: תרבות
קטגוריה:יאנגון